PATVIRTINTA

 Koncertinės įstaigos valstybinio pučiamųjų

 instrumentų orkestro „Trimitas“ vadovo

 2019 m. kovo 25 d. įsakymu Nr. 1V-16

**KONCERTINĖS ĮSTAIGOS VALSTYBINIO PUČIAMŲJŲ INSTRUMENTŲ ORKESTRO „TRIMITAS“ BENDRŲJŲ REIKALŲ SKYRIAUS VEDĖJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Koncertinės įstaigos valstybinio pučiamųjų instrumentų orkestro „Trimitas“ (toliau – Koncertinė įstaiga) Bendrųjų reikalų skyriaus vedėjas yra struktūrinio padalinio vadovas.
2. Pareigybės lygis – B lygio darbuotojas.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialiuosius reikalavimus:

3.1. turėti ne žemesnį kaip aukštesnįjį išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 metų;

3.2. turėti ne mažesnę kaip vienerių metų darbo patirtį statybos srityje;

3.3. žinoti Lietuvos Respublikos teisės aktų normas, valstybės turto valdymą, naudojimą ir disponavimą juo, pastato techninę priežiūrą, gaisrinę saugą, šilumos ir elektros ūkio priežiūrą, dokumentų apskaitos, tvarkymo, ir kitus teises aktus, reikalingus pareigybės aprašyme nustatytoms funkcijoms vykdyti bei kitas teisės normas, reikalingas tinkamam skyriaus darbui užtikrinti

3.4. sklandžiai dėstyti mintis raštu ir žodžiu, mokėti dirbti Microsoft Office programiniu paketu;

3.5. turėti B kategorijos vairuotojo pažymėjimą;

3.6. sugebėti savarankiškai planuoti, organizuoti savo ir skyriaus veiklą;

3.7. gebėti valdyti, sisteminti, apibendrinti informaciją ir rengti išvadas;

3.8. būti susipažinęs su įstaigos vidaus tvarkos taisyklėmis.

**III SKYRIUS**

# ŠIAS PAREIGAS EINANČIO DARBUOTOJO FUNKCIJOS

4. Darbuotojas, einantis šias pareigas, atlieka šias funkcijas:

4.1. planuoja ir organizuoja Bendrųjų reikalų skyriaus darbą, kontroliuoja darbų atlikimą, atsako už skyriui paskirtų uždavinių ir funkcijų tinkamą vykdymą;

4.2. prižiūri ir užtikrina Koncertinės įstaigos pastato ir patalpų tinkamą būklę, rūpinasi ir teikia siūlymus dėl gaisrinės saugos, darbuotojų saugos, tinkamų darbo sąlygų darbuotojams;

4.3. užtikrina kitų techninių, ūkinių darbų atlikimą, tvarkos palaikymą, reikalingą tinkamam Koncertinės įstaigos funkcionavimui;

4.4. užtikrina, kad Koncertinėje įstaigoje būtų kuo efektyviau naudojami visi energetiniai bei materialiniai ištekliai, veda jų apskaitą, kontroliuoja naudojimą;

4.5. kontroliuoja, kaip pavaldūs darbuotojai laikosi darbuotojų saugos ir sveikatos, priešgaisrinės saugos, elektrosaugos reikalavimų;

4.6. Koncertinėje įstaigoje atliekant remontą, kontroliuoja remonto darbų kokybę bei remonto technologinio proceso nuoseklumą, kad naudojamų remontui statybinių medžiagų, gaminių, dirbinių ir įrangos techniniai rodikliai, nurodyti atitikties dokumentuose, atitiktų reikalavimus, nurodytus pastato projekto techninėse specifikacijose;

4.7. užtikrina ir kontroliuoja, kad Koncertinėje įstaigoje būtų laikomąsi gaisrinę saugą reglamentuojančių teisės aktų reikalavimų;

4.8. organizuoja ir vykdo tinkamą Koncertinės įstaigos inžinierinės, komunikacinės, santechninės, šildymo, vėdinimo ir kitokių sistemų techninę priežiūrą ir tinkamą jų eksploataciją, pagal galimybes bei kompetenciją imasi priemonių šalinti priežastis, galinčias sukelti traumas, avarijas, apie pastebėtus trūkumus, nesklandumus ar gedimus informuoja Koncertinės įstaigos vadovą, teikia siūlymus dėl jų pašalinimo;

4.9. pagal kompetenciją bendrauja su kitomis valstybės ir savivaldybių institucijomis ir įstaigomis;

4.10. vykdo tinkamą Koncertinę įstaigą aptarnaujančių įmonių (pagal sudarytas aptarnavimo sutartis) veiklos kontrolę, yra atsakingas už tiekiamų prekių ar paslaugų priėmimą, kontroliuoja, kad tiekiamos prekės ir paslaugos atitiktų techninių sąlygų, standartų reikalavimus, esant reikalui vykdo įrangos, inventoriaus bei kitų daiktų pakrovimo/iškrovimo darbus;

4.11. vykdo kitus su Koncertinės įstaigos funkcijomis susijusius nenuolatinio pobūdžio pavedimus tam, kad būtų pasiekti įstaigos strateginiai tikslai;

4.12. pagal poreikį ir kompetenciją dalyvauja Koncertinės įstaigos sudaromose komisijose dėl vykdomos inventorizacijos;

4.13. asmeniškai atsako už patikėtas materialines vertybes.

**IV SKYRIUS**

**ŠIAS PAREIGAS EINANČIO DARBUOTOJO PAVALDUMAS**

5. Šias pareigas einantis darbuotojas tiesiogiai pavaldus įstaigos vadovui.

 \_\_\_\_\_\_\_\_\_\_\_\_\_\_\_\_\_\_

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Data)